નવાં બની રહેલાં મકાનોમાં ઊંચા ભાવોને જોઈ જૂનાં મકાનોના રહેવાસીઓ માટે રીડેવલપમેન્ટનો માર્ગ લાભદાયક દેખાય છે. આવાં મકાનો મોટા ભાગે સ્ટેશનથી નજીક અથવા મોકાના વિસ્તારોમાં હોવાથી એના ભાવો પણ સારા ઊપજે છે અને ત્યાં રીડેવલપમેન્ટ થનાર પ્રોજેક્ટને પ્રતિસાદ પણ સારો મળવાની આશા રહે છે. પશ્ચિમનાં પરાંઓમાં અત્યારે તો રીડેવલપમેન્ટની બોલબાલા છે અને એ હજી વધશે એવા સંકેતો મળી રહ્યા છે.